لوتسو

اللوتسو (بالمالطية: [lutt͡su], الجمع: luzzijiet) هوا باطو ديال الصيد التّقليدي من الدزيرات د مالطا.Borg, A. (2020). "The Luzzu: Malta's Iconic Fishing Boat". Malta Culture Guide. هاد الباطوات ملونين ومشهورين بالعينين اللي مرسومة فالقدام ديالهم.
تصغير|باطو لوتسو مزوق بجوج عينين د حورس

 أصلو 

الـلوتسو تطور فالبدية ديال القرن العشرين. كان مقادة للباطوات القديمة بحال الـ"فيريلا" (ferilla) والـ"فريڭاتينا" (fregatina).Muscat, J. (2018). "The Maltese Fishing Boat: History and Evolution". Maritime Malta Press. هاد التبديلات و الروتوشات جاو باش الباطو مايتزعزش وسط الماج ويكون و يكون ساهل فالتحراك وميبرزطش الصيادة والسياح.
تصغير|باطو لوتسو فالڤيلاج د مرساشلوك - مالطا

 الشكل ديالو 

 الشكل 
 الطول: بين 5 و7 ميترو على حساب المعلم
 عرض: علاين جوج ميترو شي مرات كثر شويا
 قاع مسطح باش يسهال يتجبد للپلاجVella, G. (2019). "Traditional Craftsmanship in Maltese Boat Building". Journal of Mediterranean Studies, 28(2), 232-249.

 اللوان والزواق 
 لوان عاطية للعين: الزرڭ، الصفر، الحمر، والخضر هوما اللي كايتخدمو بزاف.
 العينين: مرسومين فالجناب د القدام على شكل عين حورس المصرية القديمة.Zammit, T. (2021). "The Luzzu as Cultural Heritage: Preservation Efforts and Challenges". Malta Archaeological Review, 12, 45-60.

 التخدام 
اللوتسو خدموه فاللول باش يصيدو فالميمان القراب من لاپلاج ، والموطور خلاهم يمشيو بعيد فالبحر وبدا شوية بشوية تاياخذ بلاصة الكاجيك kadjjik. تخدم تاني الترونسپور د المونة بينات المراسي ديال دزاير مالطا.Joseph Muscat (1999) p. 93 et 98

لامارين النڭليزية خدمات اللوتسو باش تمون البابّورات ديالها سوا الحربية ولا التجارية. و فوقيتة د الحرب العالمية الجاوجة ، كان اللوتسو مكلف بالعتيق فالمرسى الكبير.

 أهميتو فالثقافة د مالطا 

اللوتسو ولى رمز للتراث البحري المالطي وكايبان بزاف فالتصاور السياحية و فالطابلوات الفنية.
بالنسبة للعينين كيعتاقدو الصيادة باللي راه كاتحميهم من الخطر اللي فالبحر، وهاد التقليد يمكن يكون جاي من الوقيتة الفينيقية القديمة.

 التحديات اللي كاتواجهو 

الباطوات الجداد اللي مطورين كثر كتنافس اللوتسو فالضومين د الصيد. و كاين تا تحديات فالخدمة اللي كاتدار باش ياضاپتيو اللوتسو مع العبارات البيئية الجديدة والقوانين لي كيتعلقو بالصيد و باقي الأمور التنظيمية.Caruana, M. (2022). "The Role of Traditional Fishing Boats in Malta's Modern Economy". Mediterranean Quarterly, 33(1), 78-95.

 مصادر 

تصنيف:مالطا
تصنيف:لمركوب
تصنيف:تاريخ بحري د مالطا
تصنيف:مقالات د مسابقة ويكيپيديا ب الداريجة غشت 2024
تصنيف:تقافة د مالطا